við tillögu talsmanns neytenda um neyðarlög Hagsmunasamtök heimilanna og Húseigendafélagið lýsa hér með yfir eindregnum stuðningi við tillögu talsmanns neytenda um neyðarlög í þágu neytenda um eignarnám fasteignaveðlána og niðurfærslu þeirra samkvæmt mati lögbundins gerðardóms . Tillaga þessi er vönduð og ítarlega rökstudd og í alla staði mjög virðingarvert framtak . Taka samtökin heilshugar undir þau sjónarmið og rök sem talsmaðurinn reifar og byggir tillögu sín á . Í ljósi þeirrar neyðar sem orðin er og verður alvarlegri með hverjum deginum sem líður , skora ofangreind samtök á stjórnvöld að veita téðri tillögu og þeim sjónarmiðum sem hún er reist á brautagengi og slá með henni marglofaðri skjaldborg um fjölskyldur og heimilin í landinu . Brýnt er að bregðast skjótt við . Engan tíma má missa .